
Grad Crikvenica, Upravni odjel za investicije, prostorno uređenje i imovinu, na temelju članka 7. Odluke o davanju u zakup nekretnina za postavljanje predmeta za isticanje reklamnih poruka i oglašavanje ("Službene novine" PGŽ, broj 16/07) i Zaključka gradonačelnice Grada Crikvenice, KLASA:372-01/26-01/88; URBROJ:2170-5-04/13-26-2 od 6. studenog 2026. godine, objavljuje


NATJEČAJ
za prikupljanje ponuda za davanje u zakup lokacije za postavljanje reklamnog dvostranog uređaja (digitalnog city light-a)


1. PREDMET NATJEČAJA
- zakup lokacije za postavljanje jednog reklamnog dvostranog uređaja u Crikvenici, na Trgu S. Radića, na pješačkoj zoni u blizini spomenika S. Radića (mikrolokacija na grafičkom prikazu u prilogu). 

2. UVJETI OBLIKOVANJA I POSTAVE REKLAMNOG UREĐAJA
Veličina ekrana:      dva 75” ekrana (190,5 cm)
                                interaktivni bočni ekran 18,5”
Dimenzija totema:   1156 mm x 2547 mm x 460 mm
                                (širina x visina x dubina)
Napajanje:               priključak na niskonaponsku mrežu osigurava zakupac
Materijal:                  konstrukcija čelik i aluminij, ekrani uređaja od polikarbonantne 
ploče (sve zaštićeno od vlage i vremenskih uvjeta), okvir      obavezno u boji antracita

3. NAMJENA
Zakupnik će postavljeni reklamni dvostrani uređaj koristiti za komercijalno oglašavanje, ali na uređaju  mora osigurati i davanje slijedećih informacija:
· [bookmark: _Hlk527715262]informativni sadržaj o događanjima u Crikvenici,
· točno vrijeme i vremenska prognoza, 
· WI-FI hot spot zona
Za potrebe Grada Crikvenice (reklamiranje gradskih događanja i manifestacija, sadržaji iz kulture, sporta, povijesti, informacije o gradu, zanimljivosti, hoteli i hosteli, restorani, muzeji i slično na obje strane reklamnog uređaja), zakupac mora osigurati zastupljenost od 1/3 vremenskog perioda prikazivanja aktivnosti danju.

2. ROK ZAKUPA
Lokacija za postavljanje reklamnog uređaja se daje u zakup na rok od 2 godine počevši od dana sklapanja ugovora o zakupu.
Zakupodavac zadržava pravo jednostranog raskida ugovora uz otkazni rok od 30 dana. 
Lokacija za postavljanje reklamnog uređaja iz točke 1. natječaja je u zakupu koji traje do 30. studenog 2026. godine.

3. VISINA ZAKUPNINE
Početni iznos zakupnine je 1.328,00 eura godišnje. 
Zakupnina se plaća  tromjesečno po  ispostavi računa.

4. POSTAVLJANJE I ODRŽAVANJE REKLAMNOG UREĐAJA
Reklamni uređaj se postavlja na točno određenoj lokaciji na način da ne smeta prolazu pješaka, a za njegovo postavljanje će Grad Crikvenica izdati suglasnost po završetku natječaja, prilikom potpisivanja ugovora o zakupu. 
Zakupnik se obvezuje o svom trošku održavati reklamni uređaj ispravnim, čistim i urednim te atestirati ga. Čišćenje i pranje potrebno je obavljati jedanput tjedno, a održavati tehnički ispravnim i funkcionalnim na način da se dotrajali djelovi i oštećenja otklone u roku od 3 dana od nastanka, a u slučaju opasnosti odmah.
Zakupnik se obvezuje o svom trošku osigurati reklamni uređaj od slijedećih rizika: loma stakla, loma strojeva, požara, vandalizma.

5. UVJETI NATJEČAJA
Na natječaju mogu sudjelovati fizičke i pravne osobe registrirane za obavljanje djelatnosti reklamiranja i oglašavanja. 

Ponuditelji su dužni uplatiti jamčevinu za lokaciju za koju se natječu, u iznosu  od 664,00 eura, na žiro račun - Proračun Grada Crikvenice: HR272402006-1805300007, model HR 68, sa pozivom na broj 68, 5738 –  OIB, svrha uplate: JAMČEVINA ZA ZAKUP REKLAMNOG UREĐAJA NA TRGU S. RADIĆA.
 
Rok za početak radova na postavljanju reklamnog uređaja počinje teći danom sklapanja ugovora i predaje lokacije od strane Grada Crikvenice najpovoljnijem ponuditelju, a rok postavljanja uređaja ne može biti duži od 30 dana od primopredaje lokacije.

6. SADRŽAJ PONUDE
 Pismena ponuda za sudjelovanje na natječaju mora sadržavati:
- dokaz da je ponuditelj uplatio jamčevinu,
- presliku osobne iskaznice, ukoliko je ponuditelj fizička osoba,
- presliku rješenja o upisu u sudski registar za pravne, odnosno obrtni registar za 
   fizičke osobe, 
- naziv lokacije i visinu ponuđene zakupnine,
- dokaz o dospjelim i izvršenim obvezama prema Gradu Crikvenici, “Eko-Murvici” 
  d.o.o. Crikvenica i VIO Žrnovnica Crikvenica Vinodol d.o.o. Novi Vinodolski,
- potvrdu Porezne uprave da ponuditelj nema duga s osnova javnih davanja, ne starije od 30 dana od dana raspisivanja natječaja,
- broj tekućeg ili žiro računa na koji će Grad Crikvenica izvršiti povrat jamčevine u slučaju neprihvaćanja ponude,
- izjava ponuditelja da prihvaća sve uvjete natječaja,
- nacrt, tehnički opis ili prospekt reklamne konstrukcije. 

Na natječaju ne mogu sudjelovati ponuditelji koji nemaju uredno izvršene obveze prema Gradu Crikvenici, “Eko-Murvici” d.o.o. Crikvenica i VIO Žrnovnica Crikvenica Vinodol d.o.o. Novi Vinodolski,. 
Ponude trebaju biti dostavljene ili zaprimljene putem pošte najkasnije do 17. studenog 2026. godine do 10,00 sati. Ponuditelji su dužni zapečatiti ponudu. Na omotnici treba naznačiti: “PONUDA ZA JAVNI NATJEČAJ ZA ZAKUP REKLAMNOG DVOSTRANOG UREĐAJA (DIGITALNOG CITY LIGHT-a) - “NE OTVARATI” 	na adresu: Grad Crikvenica, Povjerenstvo  za provedbu javnog natječaja, Kralja Tomislava 85, 51260 CRIKVENICA.  
Nepotpune, nepravodobno pristigle i ponude neoznačene kako je navedeno, neće se razmatrati. Nakon roka za dostavu ponuda, nijedan ponuditelj ne može mijenjati sadržaj svoje ponude niti je zamijeniti novom.

Natječaj se provodi javnim otvaranjem pristiglih ponuda.
Ponude se otvaraju u sali za sastanke Grada Crikvenice u Crikvenici, Kralja Tomislava 85 - suteren - sala za sastanke dana 17. studenog 2026. godine, s početkom u 10:00 sati, kojem mogu pristupiti ponuditelji osobno, zakonski zastupnici ponuditelja ili opunomoćeni predstavnici ponuditelja uz predočenje ovjerene punomoći.
Najpovoljnijom će se smatrati ponuda koja uz ispunjenje svih uvjeta natječaja sadrži najviši iznos zakupnine.
Ukoliko se javi više ponuditelja s istom visinom ponuđene zakupnine, prednost ostvaruje ponuditelj koji je ranije predao ponudu.
Po provedenom postupku natječaja odluku o davanju reklamnog uređaja u zakup donosi Gradonačelnik Grada Crikvenice.
Grad Crikvenica i utvrđeni najpovoljniji ponuditelj sklapaju ugovor o zakupu najkasnije u roku od 8 dana od donošenja Odluke.
Ukoliko najpovoljniji ponuditelj odustane, odnosno ukoliko dostavi pismenu izjavu, odnosno usmenu izjavu kod nadležnog referenta da odustaje od ugovora o zakupu, nema pravo na povrat jamčevine.
Po isteku roka za sklapanje ugovora o zakupu Gradonačelnik donosi odluku o davanju reklamnog uređaja u zakup slijedećem najpovoljnijem ponuditelju.
Jamčevinu koju su položili ponuditelji čije ponude nisu prihvaćene vratit će im se najkasnije u roku od 8 dana od dana konačnosti odluke Gradonačelnika o odabiru najpovoljnijeg ponuditelja.  Ponuditelju čija ponuda bude prihvaćena, položena jamčevina uračunava se u zakupninu.
Gradonačelnik zadržava pravo da po provedenom natječajnom postupku ne izabere najpovoljnijeg ponuditelja bez obveze davanja obrazloženja tog postupka i za isto ne snosi odgovornost.
Dodatne informacije u svezi nadmetanja mogu se dobiti u Odsjeku za upravljanje  imovinom Grada Crikvenice, Kralja Tomislava 85 - suteren, soba br. 6 ili putem telefona 051/455-442.

